《愁霖答石巢先生》
明代·邝露

倦羽值秋霖，霖秋伤客心。他山翳灵木，远草不借阴。

时鞠萎佳翳，幽兰败霃阴。鹳鸣增妇叹，鸟舞兴僮吟。

遵鸿不下食，孤影相追寻。羡彼鹪鹩鸟，一枝能处心。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。